Yeganə Cəfərova – Azərbaycanlı\nPosted on 03/04/2019 03/04/2019 by istifade\nYeganə Cəfərova İmişli rayonunun Cəfərli kəndində dünyaya gəlib. 1983-cü ildə orta təhsilini başa vuraraq indiki Azərbaycan Dövlət Pedaqoji Universitetinin riyaziyyat-informatika müəllimliyi ixtisasına qəbul olub. 1988-ci ildə universiteti bitirib və 1990-2000-ci illərdə uşaq bağçasında tərbiyəçi, daha sonra Beynəlxalq İxtira və Biznes İnstitutunda psixoloq kimi çalışıb.\nY. Cəfərova 2003-cü ildən Kanadanın Toronto şəhərində yaşayır. 2004-2005-ci illərdə Torontoda uşaq bağçalarının birində müəllim köməkçisi olub. İşi yüksək qiymətləndirildiyindən ona evində fərdi uşaq bağçası açmağa icazə verilib. 2005-2017-ci illərdə yaratdığı məktəbə qədər tədris müəssisəsinə rəhbərlik edib. Eyni zamanda, 2007-ci ildən indiyədək Toronto təhsil şöbəsinin xarici dillər departamentinin yaratdığı məktəbdə çalışır. Bu tədris ocağında 57-yə yaxın xalqın dili tədris olunur ki, onların arasında azərbaycan dili də var. Yeganə xanım həftədə bir dəfə, iki saat otuz dəqiqə azərbaycanlı şagirdlərə ana dilimizi tədris edir.\n2009-cu ildə “Məktəbə qədər Tədris İşçilərinin Assosiasiyası”nda tələb olunan imtahanları verərək uşaq bağçalarında işləmək hüququ qazanıb. Daha sonra isə bir il Corc Braun Kollecinin xüsusi kurslarında təhsilini davam etdirib.\n2014-cü ildən Kanadanın “Pharma-Medikal Science”, 2018-ci ildən isə “Canadore” kolleclərində məktəbəqədər təhsil işçilərinə ümumfənnlər üzrə tədrisin metodikasından mühazirələr oxuyur.\nYeganə xanım 2017-ci ildə 500-ə yaxın kolleci özündə birləşdirən “Ontario Kolleclər Asossasiyası”nın və eləcə də 2018-ci ildə “Pharma-Medikal Science” kollecinin “İlin ən Yaxşı Müəllimi” seçilib.\nOne thought on “Yeganə Cəfərova”\ncainvirn dedi ki:\n04/08/2022 tarixində, saat 8:45 səhər\ncainvirn 3e07c33b40 https://marketplace.visualstudio.com/items?itemName=Shackdee.HOT-Naxiaportableedition


“Xarici görünüş ictimaiyyətə vizual mesajdır” –\n28 Noyabr 2019 14:16\nİnsanın kimliyini, daxili aləmini onun geyimlərinə baxıb müəyyən etmək mümkündür. Adətən şən, romantik insanlar rahat geyimlərə, qaraqabaq, tündxasiyyətli adamlarsa qapalı və ciddi geyimlərə üstünlük verirlər. Bu, cəmiyyətin müxtəlif sferalarında özünü büruzə verir. Ən çox da iş yerlərində...\nHeç vaxt ofis və ya bank işçisi olmamışam. Ona görə də həmişə klassik biznes stilinin çərçivələrindən çıxa bilmişəm, hətta biznes idarəetməyə başlayandan sonra da... Geyim tərzimdə “business casual” stilini üstün tuturam. Bunun səbəbi isə dəbdəki trendlərlə klassik biznes tərzini qarışdırmağın mümkünlüyüdür”.


Резюме Logistika meneceri, anbardar, mühasib — «Работа.AZ», Азербайджан\nТоп-менеджмент, руководители 1820\nАдминистративный персонал 12726 +45\nЛогистика, транспорт, склад 2666 +17\nСМИ, Издательство, полиграфия 547\nРабота для молодежи 1391 +1\n128 новых резюме за сутки\nот 800 AZN рассмотрю предложения\nLogistika meneceri, anbardar, mühasib\nМужчина, 44 года (17.08.1975), высшее образование, состоит в браке, есть дети, водительских прав нет\n11 месяцев Anbar müdiri\n"Bakubus" MMC (Bakı), Автобизнес, транспорт\nYeni alınmış ehtiyat hissələrini qaimə-faktura əsasında yoxlayaraq anbara qəbul etmək;\n- Yoxlanılmış qaimə-fakturaları sistemə daxil edilməsi üçün anbardara təqdim etmək;\n- Mallar yoxlanılıb qəbul edildikdən sonra müvafiq anbar rəflərinə yığılması işlərini təşkil etmək;\n- Anbarda yüklərin qəbulu, yerləşdirilməsi və buraxılması işlərini təşkil edən zaman anbar sahələrindən səmərəli istifadə edilməsi, səliqəli saxlanması, materialların axtarılmasının asanlaşdırılması, tezləşdirilməsi amillərini nəzərə almaq;\n- Yüklərin anbara qəbulu zamanı faktiki miqdarını, qablaşdırılmanın vəziyyətini və sənədlərlə uyğunluğunu yoxlamaq, kənarlaşmalar olduqda anbardara və təchizatçıya (tədarükçüyə) məlumat vermək;\n- Yükləri yalnız uyğunsuzluqlar aradan qaldırıldıqdan sonra anbara qəbul etmək;\n1 год, 3 месяца Anbardar,logistika meneceri,\nMətanət A şirkəti (Bak şəhəri), Логистика, склад, ВЭД\nAnbarlara yükləmə-boşaltma işlərinə nəzarət etmək;\n• Anbarlara daxil olan malların qəbulu, uçotu və çıxarılması işlərini yerinə yetirmək;\n• Anbarlara qəbul edilmiş mallar haqqında son-istifadəçiləri məlumatlandırmaq, onların həmin malları təftiş etməsi məqsədilə lazım olan texnika və işçi qüvvəsi təmin etmək;\n• Anbarlara olan malların növlərinə görə səliqə ilə yığılmasına nəzarət etmək;\n• İş tapşırıqlarını paylaşdırmaq, eləcə də iş tapşırıqlarını və qaimələri nəzərdən keçirmək;\n• Daxil olan yükün qeydiyyat sənədlərini yoxlamaq və düzgün olmasını təsdiq etmək, yüklərdəki çatışmamazlıqlar və artıq çəki ilə əlaqədar yaranan məsələləri cavablandırmaq, eləcə də ehtiyatların vəziyyətinə nəzarət ilə əlaqədar yaranan problemləri həll etmək;\nİş gününün əvvəlində və sonunda stok təftişini etmək, məlumatları müdriyyətə bildirmək;\n• Anbarda olan malların standartlara uyğun yığım və düzülüş qaydalarına nəzarət etmək;\n• Anbarda işləyən heyətin işinə nəzarət etmək;\n• Anbara boşalan malların yararlılığını yoxlamaq və rəhbərliyə məlumat vermək;\n• Anbarda olan mal-materialın təhlükəsizliyini və anbardan buraxılan və anbara daxil olan mal-materialın gəlir-çıxar sənədləri üzrə qeydiyyatını təmin etmək;\n• Anbardan malların buraxılış vərəqəsi əsasında buraxılmasını təmin etmək;\n• Anbarda olan mal-materialın inventarlaşmasında mühasibatlıqla birlikdə yaxından iştirak etmək;\n3 года, 4 месяца Anbar müdiri . loqistika meneceri\nAzersun holdinq (baki), Логистика, склад, ВЭД\n1 год, 10 месяцев DIREKTOR\nIndiqo MMC (bakı şəh), Розничная торговля\nIndiqo MMC nin "PREMAMAN" butikində calişmışam. vəzifə öhdəliyim mağazanın işci personalının idarə ediməsi, butukin vitrinlərinini daim yenilənməsi, müştərilərin mağaza və personaldan daim məmnun qalması.\n2 года, 1 месяц Iqtisadçı-mühasib\nNBA maliyyə şirkəti (bakı), Финансы, экономика и страхование\nəməliyyatçı. maliyyə şirkəti tərədindən verilən tapşırıqların həyata kemirilməsi, müştərilərə kredit verilməsi zamanı sənədlərin yoxlanılması\n3 года, 1 месяц Mühasib\nfonon elmi istehsalat xarici əlaqələr şirkəri (bakı), Производство, промышленность\nşirkətin hesabatlarının vergi orqanlarına təqddim edilməsi, işçilərin əmak haqqının hesablanması, əmək müqavilələrinini bağlanması.\n6 лет, 1 месяц Mühasib\n"Abadlıq" kooperativi (Bakı ş), Строительство, недвижимость\nşirkətin hesabatlarının vergi orqanlarına təqddim edilməsi, VHF nın göndərilməsi, işçilərin əmak haqqının hesablanması, əmək müqavilələrinini bağlanması.\nиюль, 1998 ADIU , UCOT -IQTISAD\nKOMPUTER BACARIGI.LOJISTIKA SAHESI\nMS Ofice, Logo Tiger, Fox Pro.1c.Mikro\n4 il AZERSuN Holdingde anbar müdiri çalışmışam\nBaki , rehberlik\n"Aabadlıq" kooperativinin rəhbəri\nƏliyev F.H. , direktor:\nБухгалтерия, финансы и экономика предприятия (Бухгалтерский учет) Логистика, транспорт, склад (Логистика, Складское хозяйство)


Avropa Xəzərdən Türküstana qaz kəməri xətti təklif edir – GADTB\nAvropa Xəzərdən Türküstana qaz kəməri xətti təklif edir\nOktyabr 23, 2018\t349 Baxış\nGADTB-nin Mətbuat Mərkəzinə daxil olan məlumata görə, Avropa Birliyinin nümayəndələri Türkmənistan nümayəndə heyəti ilə Brüsseldə görüşüblər.\nTərəflər arasında görüş barədə məlumat Türkmənistan Prezidenti Qurbanqulu Berdiməhəmmədovun rəhbərliyi ilə keçirilən iclasda səsləndirilib. Prezident görüşdə AB nümayəndələrinin Xəzərdən qaz kəmərinin tikintisi üçün investisiya cəlbinə hazır olduqlarını açıqladıqlarını söyləyib.\nO, bu layihənin reallaşması üçün layihədə iştirak edən tərəflərin və Xəzər konvensiyasında göstərilən ekoloji ekspertizanın razılığının gərək olduğunu bildirib. Berdiməhəmmədov bu kəmər vasitəsilə Avropa bazarına 30 il ərzində illik 30 milyard kub metr qazın çıxarılmasının planlaşdırıldığını deyib.\nÖncəki Azərbaycanlı öyrəni fəallar Təhkime Vəhdətin iclasında Milli Hərəkatın yolunu açıqlayıblar -Video\nSonrakı İrqçi fars rejim Sulduzun Seyran gölünü də qurutdu


"Təcavüzkar ölkə anlayır ki, işğal etdiyi torpaqları geri qaytarmağa məhkumdur"\n15 İyul 14:03 | 1 421\n"İşğalçı Ermənistanın silahlı qüvvələri mövqelərimizi ələ keçirmək məqsədilə döyüş xəttində təxribat törədiblər. Azərbaycan Ordusunun həyata keçirdiyi əks-tədbirlər nəticəsində düşmən geri oturdulub və onun canlı qüvvəsinə və hərbi texnikasına ciddi zərbə vurulub”. SİA-nın verdiyi məlumata görə, bu fikirləri Milli Məclisin deputatı Elşən Musayev deyib.\nE.Musayev bildirib ki, Ermənistan silahlı qüvvələrinin təxribatı bir neçə səbəblə bağlıdır. Əvvəla, Azərbaycanın regionda və dünyada artan nüfuzu, bu nüfuzun fonunda isə beynəlxalq təşkilatların daha da təkidlə və aydın şəkildə Ermənistanı işğalçı adlandırması vandal təxəyyüllü düşmənlərimizdə yeni qıcıq yaradıb. Deputat təxribatın ikinci səbəbi kimi pandemiya dövründə Paşinyan və onun hakimiyyətinin böhran vəziyyətində olmasını göstərib. Bildirib ki, bu ölkədə iqtidar əməlli-başlı çöküb, həm siyasi, həm də iqtisadi sahədə. Belə olan halda isə Paşinyan düşünüb ki, cəbhə bölgəsində təxribat törətməklə ictimai fikri yayındırmaq olar. Amma yenə yanılıb. Növbəti dəfə Azərbaycan Ordusunun gücünü hesablaya, proqnozlaşdıra bilməyib.\nE.Musayev diqqətə çatdırıb ki, dünən gün ərzində baş verən proseslər də bir daha göstərdi ki, Azərbaycan Silahlı Qüvvələri istənilən təxribatın qarşısını almağa qadirdir. Qısamüddətli döyüşdə erməni hücumu nəinki dəf edildi, hətta yağı düşmənin yetərincə hərbi texnikası və canlı qüvvəsi məhv edildi. Düzdür, hələ ermənilər itkilərini etiraf etmirlər. Daha dəqiqi, bu etirafı 5-ci, 6-cı dərəcəli məmurların vasitəsilə “Facebook” üzərindən edirlər. Amma fakt budur ki, dünəndən etibarən erməni qüvvələri yetərincə itki verib.\n“Azərbaycanın şanlı ordusu peşəkardır, qüdrətlidir. Bizim əzəli torpaqlarımız onsuz da geri qaytarılacaq. Azərbaycanın ərazi bütövlüyü mütləq bərpa olunacaq. Sadəcə, Ermənistan indi saman çöpü axtarışındadır, eyforiyadadır. Təcavüzkar ölkə anlayır ki, işğal etdiyi torpaqları geri qaytarmağa məhkumdur. Ona görə də belə mənasız provokasiyalara əl atır və suyu növbəti dəfə bulandırmağa çalışır. Amma istəyinə nail ola bilməyəcək”, - deyə Elşən Musayev bildirib.\nMillət vəkili qeyd edib ki, beynəlxalq ictimaiyyət Ermənistanın Azərbaycana qarşı təxribat əməllərini kəskin şəkildə pisləməlidir.


Azərbaycan dilinin orfoqrafiya lüğəti yenidən yazılacaq – mustaqil.az\nAzərbaycan dilinin yeni orfoqrafiya lüğəti hazırlanacaq. Bunu Azərbaycan Milli Elmlər Akademiyasının (AMEA) vitse-prezidenti İsa Həbibbəyli Rəyasət Heyətinin bugünkü iclasında çıxış edərkən deyib. O qeyd edib ki, Prezident İlham Əliyevin AMEA-nın 70 illik yubiley tədbirində dilimizin lüğət tərkibinin imkanları və ana dilimizin saflığının qorunması haqqında irəli sürdüyü fikirlər dilçilik elminin qarşısında mühüm vəzifələr qoyur. Bu baxımdan müstəqillik dövrünün yeni orfoqrafiya lüğətinin hazırlanması əhəmiyyət kəsb edir. İ.Həbibbəyli mövzu ətrafında müzakirələrin aparılması, lüğətin nəşri məqsədilə Akademiyanın prezidenti, akademik Akif Əlizadənin rəhbərliyi ilə Respublika Komissiyasının yaradılmasını təklif edib.

 İclasda AMEA Nəsimi adına Dilçilik İnstitutuna bir ay müddətində aidiyyəti elmi qurumları ilə birlikdə orfoqrafiya lüğətinin qa\nAzərbaycan dilinin yeni orfoqrafiya lüğəti hazırlanacaq.\nBunu Azərbaycan Milli Elmlər Akademiyasının (AMEA) vitse-prezidenti İsa Həbibbəyli Rəyasət Heyətinin bugünkü iclasında çıxış edərkən deyib.\nO qeyd edib ki, Prezident İlham Əliyevin AMEA-nın 70 illik yubiley tədbirində dilimizin lüğət tərkibinin imkanları və ana dilimizin saflığının qorunması haqqında irəli sürdüyü fikirlər dilçilik elminin qarşısında mühüm vəzifələr qoyur. Bu baxımdan müstəqillik dövrünün yeni orfoqrafiya lüğətinin hazırlanması əhəmiyyət kəsb edir.\nİ.Həbibbəyli mövzu ətrafında müzakirələrin aparılması, lüğətin nəşri məqsədilə Akademiyanın prezidenti, akademik Akif Əlizadənin rəhbərliyi ilə Respublika Komissiyasının yaradılmasını təklif edib.\nİclasda AMEA Nəsimi adına Dilçilik İnstitutuna bir ay müddətində aidiyyəti elmi qurumları ilə birlikdə orfoqrafiya lüğətinin qayda və prinsiplərini hazırlayıb müzakirəyə təqdim etmək, eləcə də 2018-ci ilin may ayına kimi yeni lüğətin hazırlanmasını təmin etmək tapşırılıb.


"TEXNİKİ-İQTİSADİ ƏSASLANDIRMA VƏ XƏRC-GƏLİR TƏHLİLİ" MÖVZUSUNDA TƏLİM KURSUNUN KEÇİRİLMƏSİNƏ MARAQLARIN İFADƏSİ ÜÇÜN DƏVƏT\n"TEXNİKİ-İQTİSADİ ƏSASLANDIRMA VƏ XƏRC-GƏLİR TƏHLİLİ" MÖVZUSUNDA TƏLİM KURSUNUN KEÇİRİLMƏSİNƏ\nAzərbaycan Hökuməti Dövlət İnvestisiyaları üzrə Kadr Potensialının Gücləndirilməsi Layihəsinin (DİKPGL) xərclərini ödəmək məqsədilə Dünya Bankından maliyyə vəsaiti alıb. Həmin vəsaitin bir hissəsinin “Texniki-iqtisadi əsaslandırma və xərc-gəlir təhlili” mövzusunda təlim kursunun maliyyələşməsinə sərf edilməsi nəzərdə tutulub.\nTəlim kursunun məqsədi: Təlimin kursunun məqsədi texniki-iqtisadi əsaslandırma və xərc-gəlir təhlilini aparmaq üçün təlim iştirakçılarını beynəlxalq səviyyədə qəbul olunmuş yanaşma ilə yaxından tanış etmək və iqtisadi, maliyyə, ətraf mühit, sosial və təhlükəsizlik qiymətləndirmələri haqqında onların məlumatlılığını artırmaqdır.\nTəlim təchizatçısı üçün ixtisas tələbləri: Təlim təchizatçısı texniki-iqtisadi əsaslandırma və xərc-gəlir təhlili, həmçinin bu sahədə təlimlər üzrə geniş təcrübə və bacarıqlara malik olan nüfuzlu şirkət və yaxud digər müvafiq istiqamətli şirkət və ya müəssisə olmalıdır. Təlimçilər müvafiq sahə üzrə təhsilə və texniki-iqtisadi əsaslandırma və xərc-gəlir təhlili üzrə ən azı 5 illik təcrübəyə malik olmalıdır. Azərbaycanda təcrübəyə və Azərbaycan dilində yazmağı və danışmağı bacaran heyətə malik olan şirkətə üstünlük verilir.\nİcra müddəti və yer: 3 ay, Bakı, Azərbaycan\nTəhsil Nazirliyi müvafiq şirkətləri qeyd olunan təlim kursunun həyata keçirilməsinə maraqlarını bildirməyə dəvət edir. Xidmətlərə maraq göstərən şirkətlər ixtisas tələblərinə cavab verdiklərini təsdiq edən aşağıdakı məlumatları və sənədləri 2010-cu il iyulun 5-nə qədər aşağıdakı ünvana təqdim etməlidirlər:


Nur-az.com - Quş vurdular 7 min ödədilər\nQuş vurdular 7 min ödədilər\nEkologiya və Təbii Sərvətlər (ETSN) və Daxili İşlər Nazirliklərinin aidiyyəti qurumlarının əməkdaşları ovlanmış çöl quşlarının və heyvanların qeyri-qanuni satışının qarşısının alınması məqsədilə ölkə ərazisində növbəti reydlər keçirib.\nReyd zamanı Qusar rayonunun Nəcəfkənd kənd sakini Edik Ağaverdiyev, İmişli rayon Qaradonlu kənd sakini Mirzəli Rəhimov, Şamaxı rayon Karxan kənd sakinləri Nizami İsayev və Orxan İsayev, Masallı rayon sakinləri Ramil Mirzəyev, Kamil Məmmədov və Pərviz Əsgərov saxlanılaraq üzərlərindəki ov tüfəngləri, patronlar götürülüb, 1000 manat məbləğində cərimə olunublar.\nBundan başqa, Qəbələ rayonunun Əmirvan kəndi ərazisində 1 nəfər, Hirkan Milli Parkının ərazisində 1 nəfər saxlanılıb. Üzərlərindəki ov vasitələri müsadirə edilib və şəxsiyyətlərinin müəyyənləşdirilməsi üçün aidiyyəti Rayon Polis Şöbələrinə müraciət edilib.\nEyni zamanda, keçirimiş reydlər zamanı ov quşlarının satışının təşkil edildiyi də aşkarlanıb. Belə ki, Hacıqabul rayonu Padarçöl ərazisində Padar kənd sakini Ələddin Ağayev adı “Azərbaycan Respublikasının Qırmızı Kitab”ına düşmüş 2 bəzək quşunu satarkən saxlanılıb və barəsində qanunamüvafiq qaydada akt və protokol tərtib olunub. Faktla bağlı qanun pozucusuna 910 manat məbləğində cərimə və ziyan tətbiq edilib.\nETSN Mətbuat Xidmətinin məlumatına görə, respublika ərazisində qanunsuz ov hallarının qarşısını almaq məqsədilə reydlər davam etdirilir./ans/


11 Dekabr 2019 09:13 | 4 309\nBəzi televiziya verlişlərində gündəmə çıxan ucuz şoular kimi, bizim müxalifətdə də ucuz şoular tükənməzdir. Hətta pişiklərin asqırmasını belə, "məharətlə" siyasiləşdirib, onu şou hadisəsinə çevirmək düşərgə "liderlərinin" əsas peşəsidir. Əslində, onların yerləri siyasi mühit deyil, elə televiziyalardakı ucuz şou verlişləridir. Hələlik, müxalifət düşərgəsində başlarını girləyərək, gündəmdə qalmaqdan ötrü şou xarakterli siyasət yürüdürlər. Məsələn, bu gün AXCP sədri Əli Kərimliyə, "Milli Şura" sədri Cəmil Həsənliyə sərf edir ki, sekçiərəfəsi ictimaiyyət arasında gözlərə dürtülməkdən ötrü nəsə bir "partlayış" etməklə, bunu öz dividendlərinə yazsınlar. Görünür, elə buna görə də, qoca yaşında nə yaşından, nə də "başından" utanmayan C.Həsənli indi də imicini və "priçoskasını" dəyişməklə, nəinki şou, hətta meqaşou göstərmək istəyir. Ancaq necə deyərlər "qaş düzəltdikləri yerdə, vurub o kor gözlərini də tökürlər". Ancaq bu kor olmuşların heç ağılları da yoxdur.\nBu yerdə Müasir Müsavat Partiyasının sədri Hafiz Hacıyev sözümüzü kəsərək, bildirdi ki, ay başınıza dönüm, Vaşinqtonda özünə təzə bığ qoyan bu zəlil olmuş Həsənov Cəmilin məqsədi ölkədə ardıcıl keçiriləcək seçkilərə kölgə salmaqdır. "Hər dəfə ölkədə hansısa bir seçkilər keçirilən zaman müxalifət düşərgəsini təmsil edən şəxslər başlayırlar hay-küy salmağa. Bunun Əlisi də gedib Vaşinqtonda özünə təzə bığ qoyan Həsənov Cəmil də, artıq bu seçkilərə bağlı anormal çıxışlar etməyə başlayıblar. Demək olar ki, ömürləri boyu onlar bu cür xəyanətlərlə məşğul olublar və olmağa da davam edirlər. Amma onların nə istəmələrindən və nə etmələrindən asılı olmayaraq, onların heç vaxt məkrli planları baş tutmayacaqdır".\nBu, o ağıldan kəm olan C.Həsənlidir ki, əvvəlki seçkilərdə hər dəfə debatlara qatılmaqla, daha da hörmətdən düşərək, əslində, ziyalı adına yaraşmayan fikirlər səsləndirib, populist çıxışlar edirdi. Onun "uca millət" kimi artistlikdən doğan ifadələri isə, ümumiyyətlə ət tökürdü! Bu adam illər keçsə də, yenə də özünü "lider" hiss edir təəssüf ki. Görünür, dəlixanalardakı dəlilərdən bu qoca, lazımsız professorun fərqi-zadı da qalmayıb.\nArtıq illər keçməsinə baxmayaraq, bu gün düşdüyü gününə ağlayan gərəkdir, ancaq ağlayanı yox, balta vuranı Ə.Kərimli isə, neçə illərdir ki, o baltanı vurmaq istəyir, amma bu qoca xəstə "professor" "olmaz-olmaz" deyir. Bax, bədbəxtçilik də bundadır, "professor" olmaq hələ ağıllı olmaq deyil. Ağıllı olmağın yolları var, ancaq bu bədbəxt, Ə.Kərimli kimi əxlaqsızın yollarını bilir. Görünür, bu gün C.Həsənlinin ətrafı da, onu çox yəqin ki, məzəmmət edib, deyirlər ki, ay bədbəxt Cəmil, "eto tebe nado?", getdin düşdün Ə.Kərimli kimi bir dələduzun toruna? Axı, sən yaşlı adamsan, özünü "professor" sayırsan. Amma indi səni "professor" sayanlar da yoxa çıxıb!


Ermənistan prezidenti yoxa çıxıb - MINVAL.INFO\nErmənistan prezidenti yoxa çıxıb\nErmənistan prezidenti Serj Sərkisyan 2018-ci ildən ictimaiyyət arasına çıxmır.\n“Ölkə.Az” xəbər verir ki, Sərkisyanın mətbuat katibi vəziyyətlə bağlı açıqlama verib. Bildirilir ki, Serj xəstələndiyi üçün üzə çıxmır.\n“Janamak” qəzetinin xəbərinə görə özünü pis hiss edən Sərkisyan “Nairi” tibb mərkəzinə aparılıb. Bu səbəbdən erməni prezident 5 yanvar tarixinə təyin edilən tədbirdə iştirak etməyib.\nMətbuat katibi Vladimir Akopyan isə, Sərkisyanın xəstəxanaya yerləşdirilməsi barədə xəbəri təkzib edir. Onun sözlərinə əsasən, Sərkisyan yüngülvari soyuqlayıb. Bu səbəbdən tədbirlərdə iştirak etməyib və evdə qalıb.\nTarix: 2018/01/09 19:19


Əfqanıstandakı vəziyyət KTMT-ni narahat edir - Sahar Azeri\nƏfqanıstandakı vəziyyət KTMT-ni narahat edir\nSen 15, 2021 15:02 Asia/Baku\nKTMT-nın Baş katibi Stanislav Zas bildirib ki, Əfqanıstandakı vəziyyət təşkilatı ciddi narahat edir.\nSəhərAzəri-nin məlumatına əsasən, Kollektiv Təhlükəsizlik Müqaviləsi Təşkilatınnın (KTMT) baş katibi Zas bildirib ki, bu təşkilata üzv dövlətlər Əfqanıstanla sərhəddə vəziyyətin gərginləşəcəyi təqdirdə Tacikistana yardım göstərməyə dair fikirdə yekdildirlər.\nO deyib ki, Əfqanıstandakı vəziyyət KTMT-ni narahat edir.\nKTMT-nin baş katibi qeyd edib ki, bu quruma üzv olan bütün dövlətlər yekdilliklə ümumi mövqelərini bir daha təsdiqləyirlər. KTMT-nin cənub sərhədlərində vəziyyətin gərginləşəcəyi təqdirdə Tacikistana bütün lazımi hərbi və diplomatik yardımlar göstəriləcək.Qeyd edək ki, 15 may 1992-ci il tarixində əsası qoyulmuş bu hərbi ittifaqa hazırda Rusiya, Ermənistan, Qazaxıstan, Qırğızıstan və Tacikistan üzvdür.\nXatırladaq ki, iyulun 1-də Düşənbədə Kollektiv Təhlükəsizlik Müqaviləsi Təşkilatına üzvü olan ölkələrin Parlament assambleyası Şurasının iclası olub və qərara alınıb ki, blokda tərəfdaş ölkələr institutu təsis edilsin.\nTəklifin müəllifi Rusiya Dövlət Dumasının spikeri Vyaçeslav Volodin deyib ki, KTMT ilə əməkdaşlıq üçün bir sıra dövlətlər maraq göstərirlər. Dövlət Dumasının Avrasiya inteqrasiya məsələləri üzrə komitəsinin rəhbəri Leonid Kalaşnikov isə deyib ki, bu formata ən çox maraq göstərən ölkələr Azərbaycan və Pakistandır.\nBMT-də ABŞ-Fransa-Almaniya-İngiltərə görüşü ləğv edilib\nTramp qardaşı qızından şikayət edib\nABŞ-İngiltərə-Avstraliya razılaşmasında məqsəd


05 Avqust 2020, 11:16\nAlimlər Yer üzündə onkologiyanın ilkin sübutlarını tapıblar.\nQaynarinfo xəbər verir ki, artıq dinozavrların sümük toxumasının bədxassəli bir şişi olan osteosarkomadan əziyyət çəkdiyinə dair etibarlı sübutlar əldə ediblər. Əvvəllər bu qədim sürünənlərin sümüklərində izlər, artım və böyümələr aşkar edilmişdi, lakin molekulyar tədqiqatlar xərçəngin diaqnozu üçün yetərli deyildi. Yeni araşdırmanın nəticələri “Lancet Onkology” elmi jurnalında dərc edilib.\nTədqiqatın müəllifi, Kanadadakı McMaster Universitetinin professoru Mark Krouter “76 milyon il əvvəl yer üzündə yaşayan bu üç buynuzlu dinozavrın şiddətli və çox aqressiv bir şəkildə sümük xərçəngindən əziyyət çəkdiyini ilk dəfə birmənalı şəkildə göstərdik”, – deyib.\nO, cəmiyyətdə geniş yayılmış, şişlərin sivilizasiyanın məhsulu olması haqda mifi dağıtmaq istədiyini bildirib. Alimlər orta əsr insanlarında, qədim neandertallarda və hətta daha ibtidai meymunabənzər Homo-da bədxassəli yeni xəstəliklərə dair getdikcə daha çox sübutlar tapırlar.\nBir il əvvəl elm adamları Yer kürəsinin Trias dövrünün əvvəlində yaşayan ilk tısbağaların sümüklərində osteosarkoma izlərini tapıblar, Mezozoy dövrünün dəniz kərtənkələlərində və Perm dövrünün heyvan kərtənkələlərində də xərçəng şübhəsi var. Mark Krouter müasir həyat şəraitinin xərçəngə səbəb olduğuna dair heç bir dəlil olmadığını vurğulayıb.\n25, Sentyabr - 15:49677\n25, Sentyabr - 15:47571\n25, Sentyabr - 12:03483\n25, Sentyabr - 14:27393\n25, Sentyabr - 11:43367


İşğal, Avroatlantik inteqrasiya, pandemiya – Gürcüstanın baş naziri illik hesabatla çıxış edib\nGürcüstanın baş naziri Giorgi Qaxariya Gürcüstan parlamentinə 2019-cu il üzrə illik hesabatı təqdim edib və ölkənin ərazi bütövlüyünün bərpasını və Avroatlantin inteqasiyanı əsas vəzifə adlandırıb.\nMüxalifət baş nazirin 2019-cu ilin yayında etiraz aksiyasının qanlı dağıdılmasını haqda ümumiyyətlə bəhs etmədiyi üçün qəzəblənib.\nHesabatın əsas müddəaları\n• Gürcüstanın qeyri-formal lideri Bidzina İvanişvili Amerika konqresmenlərinin hesabatında “Putinin yaxın müttəfiqi” adlandırılıb\n• Tbilisidə aksiyanın qanlı dağılmasından bir il ötür – 20 iyun necə və niyə tarixə düşüb?\nİşğal və ərazi bütövlüyü\nBaş nazirin sözlərinə görə, Gürcüstanın suverenliyinin möhkəmlənməsi və ərazi bütövlüyünün təmin edilməsi Gürcüstanın xarici siyasətinin prioritetidir.\nGiorgi Qaxariyanın sözlərinə grə, “ərazi bütövlüyünün bərpa olunmasının yeganə yolu sülh yoludur və bu yol bizim strateji tərəfdaşlarımızdan, onların bu proseslərdə fəal iştirakından keçir”.\nBaş nazir bildirib ki, Rusiya işğalı milli təhlükəsizliyin əsas problemi olaraq qalır və Rusiya Federasiyası effektiv nəzarət həyata keçirən dövlət kimi işğal olunmuş ərazilərdə bütün fundamental insan haqlarının pozulmasına görə məsuliyyət daşıyır.\nQaxariya bildirib ki, Avropa və Avroatlantik inteqrasiya ölkə üçün dönməz, mühüm strateji istiqamətdir və Gürcüstan hökumətinin ən vacib vəzifəsi avropalı tərəfdaşlar qarşısında götürülən bütün öhdəliklərin yerinəə yetirilməsidir, bunun üçün də hökumətkonkret addımlar atacaq.\nQaxariya qeyd edib ki, “ölkənin NATO-da tamhüquqlu üzvlüyü dəyişməz hədəfdir”.\nO, həmçinin ABŞ-la strateji müttəfiq qismində münasibətlərin vacibliyini vurğulayıb.\nQaxariya avropalı və amerikalı tərəfdaşları koronavirus pandemiyası ilə mübarizədə Gürcüstana göstərdikləri yardıma görə minnətdarlıq bildirib.\n“Ölkəsə baş verən ən vacib proses konstitusiyaya seçki sistemi ilə əlaqədar dəyişikliklərin edilməsidir ki, bunlar artıq iki oxunuşda qəbul edilib, parlamentdə üçüncü oxunuş bazar ertəsi baş tutacaq.\nSəsvermə 29 iyunda olacaq və proporsional seçki sisteminə əsaslanan parlament demokratiyası bərqərar olacaq”, – Qaxariya deyib.\nBaş nazir koronavirus pandemiyası ilə əlaqədar yaranmış vəziyyətə də toxunub və qeyd edib ki, Gürcüstanda koronavirusa yoluxan bütün insanlar stasionar müalicə keçib və heç kim tibbi xidmətdən kənar qalmayıb.\nBöhrandan sonrakı mərhələ\nBaş nazirin sözlərinə görə, Gürcüstan hökuməti beynəlxalq tərəfdaşlarla və böyük beynəlxalq konsultativ qruplarla işləyir ki, böhrandon sonrakı iqtisadi bərpa planını realistik və səmərəli edə bilsin.\n“Biz böhranı, pandemiyanı ölkəmiz üçün iqtisadi imkanlara çevirməliyik. Bugün dünya iqtisadiyyatı dəyişir, buna görə də bizim Gürcüstan iqtisadiyyatını əngəllər iqtisadiyyatından imkanlar iqtisadiyyatına çevirə bilərik”, – Qaxariya deyib.\nBaş nazirin sözlərinə görə, hazırda beynəlxalq əhəmiyyətli 140 kilometrlik yeni avtomobil yolları inşa edilir. Bu yolların ümumilikdə 70 kilometri 2020-ci ilin sonuna qədər açılacaq. Bu sıraya Kutaisiyə gedən alternativ yolub əlavə iki zolağı, Xaşuri kənar yolu və Samtredia-Qriqoleti yolunun Capana-Lançxuti hissəsi də daxildir.\nQaxariyanın sözlərinə görə, 2019-cu ildə təxminən 400 kənddə ambulatoriya tikilib, o cümlədən də 41 yeni təcili yardım mərkəzi yaradılıb.\nÖtən il Ureki, Mestiya, Anakliya, Xobi və Kaspidə 24 saatlıq su təchizatı layihəsi başa çatdırılıb və ilin sonuna qədər 300 min nəfər Gürcüstan vətəndaş bütün sutka fasiləsiz su ilə təmin olunacaq.\n2020-ci ilin ən böyük nailiyyətlərindən biri Kutaisi Beynəlxalq Universitetinin açılmasıdır. Baş nazir ümid edir ki, yeni universitet ölkədə ali təhsiyin yüksək standartını müəyyən edəcək.\nMüxalifət də Giorgi Qaxariyanın prezentasiyasında iştirak edib və baş nazirin 2019-cu il 20 iyun hadisələri haqda bəhs etməməsindən qəzəblənib. Həmin vaxt hakimiyyət Rusiya Dövlət Dumasının deputatının Gürcüstan parlamentində çıxışına qarşı etiraz edənləri təzyiqli su və rezin güllədən tətbiq etməklə dağıdıb.\n“Siz hesabatınızı təqdim edərkən 20 iyun haqda xatırlamadınız, siz niyə bu günü unutmusuz? Siz bu günü hafizənizdən, yoxsa təqvimdən silmisiz? Məgər bu hadisələr 2019-cu ildə baş verməyib?”, – “Avropa Gürcüstanı” fraksiyasının üzvü Otar Kaxidze baş nazirə müraciət edib.\nKaxidze hökumət başçısına ötən ilin 20 iyun hadisəsinin xronologiyasını xatırladıb və soruşub ki, həmin hadisələrə görə baş nazir özünü məsul hiss edirmi?\n“Vahid Milli Hərəkat” fraksiyası baş nazirə xatırladıb ki, Anakliyada liman inşası layihəsinin uğursuzluğu, o cümlədən də koronavirus pandemiyasına görə ziyan çəkən və köməksiz qalan vətəndaşlar haqda xatırladıb.\n“Dünən büdcə təsdiqlənib, bu gün isə o ölüdür, çünki kompensasiya (pandemiyadan ziyan çəkənlər üçün) 500 milyon lariyə [160 milyon] yaxın təşkil etməli idi, amma bunu almalı olanlardan yarısı heç nə almayıb”, – “Vahid Milli Hərəkat”ın liderlərindən biri Roman Qotsiridze deyib.\n“Baş nazir Anakliya və Poti limanlarını xatırladıb. O qeyd edib ki, Qara dənizə mümkün qədər çox Amerika gəmisi daxil olmalıdır.\nAzərbaycanda evdən çıxma icazəsini yoxlayan postlar yığışdırılır, təzə sistem necə işləyəcək?\nErmənistanın səhiyyə naziri: “Reanimasiya şöbələri doludur”\nAvropa İttifaqı Gürcüstan üçün sərhədləri açır, Gürcüstan isə Avropa üçün yox\n“Yaşa Azərbaycan – yaşa Azərbaycan polisi” Bakı Polisi qurama flaşmob təşkil edib?\nGürcüstan: Kaxetiya bazarında koronavirus haqda mülahizələr. VİDEO


Şimal və cənub (Qaskell romanı) — Vikipediya\nŞimal Və Cənub ( North and South ) - Məşhur ingilis yazıçı Elizabet Qaskell tərəfindən qələmə alınmış roman.\n'Şimal Və Cənub' əsəri, ilk dəfə 1854-cü ildə, Household Words adlı ədəbiyyat jurnalında hissə-hissə olaraq yayımlanmışdır. Müəllif, romanı 22 hissə olaraq yazmağı planlasa da, nəşriyyatın həftəlik tələbindən dolayı, sadəcə 20-ci hissədə yekunlaşdırmağa məcbur qalmışdır. Mrs. Qaskellin istəyindən fərqli olaraq, vaxt məhdudiyyəti səbəbilə, əsərdə hadisələr ixtisarla və tezləşdirilərək nəql edilmişdir. Daha sonra, məşhur yazıçı Çarlz Dikkens, müəllifin də icazəsi ilə əsər üzərində bəzi düzəlişlər etmiş və 1855-ci ildə, şəxsi nəşriyyatında iki cild olaraq yayımlatmışdır. Kitabın ön səhifəsində bu düzəlişlə bağlı açıqlama verilib. Roman, bəzi hissələrin əlavə olunub, redekte edilməsilə daha normal bir axara qovuşsa da, buna baxmayaraq, hələ də kitabda bu tələsgənliyin izlərini görmək mümkündür. Belə ki, müəllif, daha təfərruatlı bir final yazmağı qərarlaşdırdığı üçün, əvvəlki hissələrdə mövzular uzadılıb. Lakin məhz bitiş hissəsində ani bir kəsilməni müşahidə etmək olur. Mrs. Qaskell bu romanını, digər əsəri olan Mari Bartonda olduğu kimi, əsas obrazının adı ilə, yəni 'Margaret Hale' olaraq adlandırmaq istəsə də, daha sonra, Çarlz Dikkensin tövsiyəsi ilə 'Şimal Və Cənub' adında qərar qılmışdır. Mançesterli bir keşişlə ailə həyatı quran Elizabet Qaskell, ərinin işi səbəbilə cəmiyyətdə kasıb təbəqə ilə yaxınlıq qurmuş və bir çox keçmə-keşli talelərlə tanışlıq etmişdir. Bu səbəbdən, əsərlərində hadisələrə daha çox onların gözü ilə baxmağa çalışmışdır. Odur ki, məhz 'Şimal Və Cənub' əsəri də, Sənaye inqilabı dövründə bir çox çətinliklərə məruz qalan işçilərin etiraz və əziyyətlərini sıxlıqla dilləndirir.\nMargaret Hale, ingiltərənin şimalında yerləşən Helstone şəhərində yaşayan bir keşişin qızıdır. Atasının, inancında şübhəyə düşüb, istefa etməsilə Hale ailəsi, cənubdaki sənaye şəhəri Miltona köçürlər. Margaret burada işçi təbəqəsindən bir çox əzablı insanların həyatları ilə tanış olur. Xüsusən də, bir neçə kasıb ailələr ilə yaxınlıq qurur. Atası burada xüsusi dərslər verməklə məişətlərini təmin etməyə çalışır. Onun tələbələrindən biri də John Thorntondur. Margaretin tanıyıb, yaxınlıq duyduqlarından fərqli olaraq, bu adam məhz, yuxarı təbəqəyə mənsub bir fabrik sahibidir. Odur ki, Margaret ona qarşı qəribə bir xoşnudsuzluq hissi duyur. Soyuq xarici görünüşü və ciddi təbiətinə baxmayaraq, olduqca mülayim bir qəlbə sahib olan Mr. Thornton, çox keçmədən gözəl Margaretə böyük bir məhəbbət duyur. Margaret də, tədricən onu tanıdıqca, əslində ilk düşündüyü kimi Thorntonun zalım və işçilərinə qarşı ədalətsizliklə rəftar edən biri olmadığının fərqinə varır. Odur ki, ona qarşı olan fikirləri yaxşılığa doğru dəyişir. Lakin, ən az John Thornton qədər qürurlu və məsafəli olan Margaret, öz qəlbinin səsinə baxmayaraq uzun müddət bu məhəbbəti cavabsız qoyur. Daha sonra, hər ikisinin də həyatlarında maddi-mənəvi iztirablar baş göstərir. Lakin sonda, böyük intizardan sonra, hər ikisi də, məhz xoşbəxtliyi bir-birində tapırlar.\nƏsər, daxilində romantik bir məhəbbət hekayəsi daşısa da, daha çox sosyal janrda qələmə alınıb və dövrün sosyal, ictimai problemlərini əks etdirir. Yazılıdığı gündən sevilən və Mrs. Qaskell'ə böyük şöhrət qazandıran əsər, Viktoriya dövrü ədəbiyyatının ən naliyyətli kitabları sırasındadır. Roman bir neçə dəfə filmə də adaptasiya edilib.\nMargaret Hale: Romanın əsas qadın obrazı.\nJohn Thornton: Romanın əsas kişi obrazı, fabrik sahibi.\nRichard Hale: Margaretin atası, köhnə keşiş, müəllim.\nMaria Hale: Margaretin anası.\nFredrick Hale: Margaretin qardaşı, üsyançı, qaçaq.\nHannah Thornton: John Thorntonun anası.\nFunny Thornton: Johnun bacısı.\nNikholas Higgins: Sənaye işçisi.\nBessy Higgins: Nikholasın böyük qızı, məruz qaldığı çətin iş şəraiti səbəbilə xəstədir.\nMary Higgins: Nikholasın kiçik qızı.\nXanım Shaw: Margaretin xalası.\nEdith: Xanım Shaw'ın qızı.\nDixon: Maria Hale'in sadiq xidmətçisi.\nCənab Bell: Richard Hale'in dostu, Margaretin xaç atası.\nKapitan Lennox: Edithin əri.\nHenry Lennox: Kapitan Lennox'un qardaşı, Margaretə aşiqdir.\nLeodanrds: Fredricki həbs etdirmək istəyən şəxs. Daha sonra, Fredricklə girdiyi münaqişədə qəza ilə ölür.\nMənbə — "https://az.wikipedia.org/w/index.php?title=Şimal_və_cənub_(Qaskell_romanı)&oldid=4939577"\nElizabet Qaskelin romanları\nElizabet Qaskelin əsərləri\nBu səhifə sonuncu dəfə 17 noyabr 2019 20:28 tarixində redaktə edilib.


"Bank Technique" yeni sədrin təyinatı xəbərinə aydınlıq gətirib - Report.az\n"Bank Technique" yeni sədrin təyinatı xəbərinə aydınlıq gətirib\n16 Aprel, 2015 12:51\nBakı. 16 aprel. REPORT.AZ/ Azərbaycan Beynəlxalq Bankı İdarə Heyətinin sabiq sədri Cahangir Hacıyevin "Bank Technique" ASC-nin İdarə Heyətinin sədri vəzifəsinə təyin edilməsi ilə bağlı məlumat yayılıb. Hətta Cahangir Hacıyevin artıq Bankın əməkdaşları ilə də tanış edildiyi bildirilir.\n"Report"a bu barədə Bankın əməkdaşlarından məlumat verilib. İşçilər yeni sədrin gəlişi ilə əlaqədar onun iş otağının təmirə bağlandığını da bildirilir.\nBankın PR və marketinq şöbəsindən isə məlumatı rəsmi olaraq təkzib ediblər: "Bu məlumat həqiqətə uyğun deyil. Hazırda bankda İdarə Heyətinin sədri vəzifəsi vakantdır. Keçmiş sədrin vəzifələrini bir neçə aydır İdarə Heyəti sədrinin birinci müavini Yaşar Səfərov icra edir".\nQeyd edək ki, Azərbaycan Beynəlxalq Bankı Müşahidə Şurasının 18 mart 2015-ci il tarixində keçirilmiş iclasında Bankın İdarə Heyətinin sədri Cahangir Hacıyevin səhhəti ilə əlaqədar tutduğu vəzifədən azad edilməsi barəsində ərizəsi təmin edilib.


Şəhid Milli Qəhrəmanımızın doğum günüdür\nYaşasaydı 57 yaşı olacaqdı\n14 dekabr Milli Qəhrəman Əliyar Əliyevin doğum günüdür, yaşasaydı, 57 yaşı tamam olardı.\nO, Qarabağ müharibəsi tarixinə şərəfli səhifələr yazmış qəhrəmanlarımızdan biridir. Əliyar Əliyevin rəhbərlik etdiyi alayın topçuları Xocalı qırğınından bir neçə gün sonra yuxarıların əmri olmadan Gorusun altını üstünə çevirmiş, Moskva və Yerevan KİV-i bu hücum zamanı 336 nəfərin öldürüldüyünü yazmışdı. Bununla bağlı Ermənistanda üç gün matəm elan edilmişdi, Yerevanda keçirilən mitinqlərdə Əliyar Əliyevə və 3 döyüşçüsünə ölüm hökmü çıxarılmışdı.\n1992-ci ilin aprel ayının 16-da “Qara bəbir” ləqəbli Suriya ermənisi Karlenin başçılığı ilə xaricdə xüsusi hazırlıq keçmiş 50 nəfərlik diversiya qrupu Lalazar körpüsünü partladıb Qubadlının sərhəd kəndlərinin rayon mərkəzi ilə əlaqəsini kəsmək, strateji yüksəklikləri ələ keçirmək üçün hücuma keçmişdi. Kəşfiyyat məlumatları nəticəsində bundan xəbər tutan və onların yolunu gözləyən Əliyar Əliyev və döyüşçüləri onları mühasirəyə alaraq dəstəbaşıları da daxil, 11 düşmən əsgərini məhv etmiş, həmin meyitləri bizim əsirlərə dəyişmişdilər.\n1992-ci ilin iyun ayının 24-də Qubadlı rayon mərkəzini bombalamağa uçan üç vertolyotu vurub salan da Əliyar Əliyevin döyüşçüləri olmuşdu.\nƏliyar Əliyev 1992-ci ilin payızında 40 könüllü döyüşçü ilə birlikdə işğal altındakı Laçının 40-a qədər kəndini 4 gün ərzində ermənilərdən azad edərək partizan müharibəsinin nə qədər effektli olduğunu bir daha sübut etmişdi.\n1992-ci il oktyabrın 3-də Əliyar Əliyev və sürücüsü Əlisadət Ağayev Laçın rayon mərkəzindən iki kilometr məsafədə şəhid oldular.\nƏliyar Əliyev Azərbaycan Dövlət Bədən Tərbiyəsi İnstitutunda oxuduğu, Saransk Dövlət Universitetində müəllim işlədiyi illərdə dəfələrlə klassik güləş üzrə respublika, ümumittifaq və beynəlxalq yarışların qalibi olmuşdu, məşhur pəhləvan və məşqçi idi, onun 8 yetirməsi respublika və SSRİ çempionu olmuş, biri isə olimpiya yığma komandasına üzv seçilmişdi.\n“Məhsul” idman cəmiyyətinin Qubadlı şöbəsinin sədri olan Əliyar Əliyev Qarabağ müharibəsi başlanan günlərdən respublikada yaranan ilk könüllülər batalyonunu qurmuşdu. Eyni zamanda o, həmişə ön cərgədə vuruşan döyüşçü, sərrast atıcı, kəşfiyyatçı, partizan idi. Dəfələrlə qonşu bölgələrdə gedən ağır döyüşlərdə də iştirak etmişdi, çünki onun üçün bu Vətənin hər qarışı əziz idi.


Abortların sayı hansı bölgədə daha yüksəkdir?\n7 Fevral 2014 15:57\nAzərbaycanda hamiləliklərin yarıdan çoxu diri doğuşla (52.7%) başa çatır. Bu 2006-cı ildəki müvafiq göstəricidən (45.5%) bir qədər yuxarıdır.\nHamiləlik zamanı itkilərin əksəriyyəti abortlar (40.9%), daha sonra uşaqsalma (6%) və ölü doğuş (0.4%) nəticəsində baş verib. Hamiləlik itkilərində süni abortların payı 2006-cı ildəki 48.9-dan 40.9 %-dək azalıb.\nPublika.Az-ın verdiyi xəbərə görə, bu barədə Səhiyyə Nazirliyi tərəfindən 2011-ci il “Demoqrafiya və Sağlamlıq”sorğusunun nəticələrinə həsr olunmuş sorğuda qeyd edilib.\nSorğuda həmçinin qeyd olunur ki, 20 yaşadək respondentlər arasında hamiləliklərin 8.7 %, 20-24 yaşlı qadınlar arasında hamiləliklərin 21.4%-i, 25-34 yaş arası qadınlarda isə 44.3%-i və 35-44 yaşlı qadınlarda hamiləliklərin ¾ (73.4%) abortla başa çatıb.\nİqtisadi rayonlar arasında hamiləliklərin nəticəsi ilə bağlı əhəmiyyətli fərqlər nəzərə çarpır. Süni abortla nəticələnən hamilərin payı Dağlıq Şirvanda 27.1%-ə, Yuxarı Qarabağda isə 45%-ə qədər yüksəlir. Ümumilikdə reprodukti yaşlı qadınların üçdə birindən çoxu (34.5%)ən azı bir dəfə abort edib. 2006-cı illə müqayisədə abortlarda 37.9%-dən 34.5%dək azalma olub.\n21 Oktyabr 14:54\n20 Oktyabr 07:20\n17 Oktyabr 12:35


“Azərbaycan dilinin normaları” müzakirə edilib | SENET.AZ Son Yazılar\nBuradasınız: Ana səhifə / Konfrans / Sənət xəbər / “Azərbaycan dilinin normaları” müzakirə edilib\n37 Baxış Hədəf Karyera Mərkəzi, Bakı Dövlət Universiteti Jurnalistika fakultəsi, “Jurnalistika Elmi-Tədqiqat Laboratoriyası”nın birgə təşkilatçılığı və Senet.az saytının informasiya dəstəyi ilə keçirilən təlimin seminarlarına start verilib. İlk seminar “Hədəf” Şirkətlər Qrupunun rəhbəri, filologiya üzrə fəlsəfə doktoru, dosent Şəmil Sadiq tərəfindən aparılıb və jurnalistika sahəsində xüsusi əhəmiyyət daşıyan mövzuya həsr edilib. F.ü.f.d., dos Şəmil Sadiq gənc jurnalistlərlə “Azərbaycan dilinin normaları”nı müzakirə edib. Diskussiya şəklində keçən seminarda Azərbaycan dilinin tarixinə nəzər salınıb, bu gün dilimizin normalarına hansı dərəcədə riayət edilməsindən danışılıb. Mövcud problemlər və onlardan çıxış yolları ilə bağlı fikirlər səsləndirilib, jurnalistlərin bu sahədəki rolu vurğulanıb.\nBölmə : Konfrans, Sənət xəbər Azərbaycan dilinin normaları Hədəf karyera mərkəzi ilk seminar Əvvəlki yazı “Musiqi kitabxanası” yaradılıb Növbəti yazı\n“Polkovnik” sənədli filminin Polşada nümayişi keçiriləcək Bizi izləyin!Ədəbiyyat “Marquez və Yaşar Kamal eyni xüsusiyyətləri daşıyır” – MÜSAHİBƏ


İrina Şeyk kişi fanatlarını sevindirdi – FOTO - Azadliq Xeber\nİrina Şeyk kişi fanatlarını sevindirdi – FOTO\nİrina Şeyk kişi fanatlarını sevindirdi - FOTO\n14:20 xeber – Dünyanın ən cazibədar modellərindən biri olan İrina Şeyk sosial şəbəkədə açıq-saçıq şəkil paylaşıb.\nAzadlıq.az xəbər verir ki, anspress-in məlumatına görə, Kriştianu Ronaldunun keçmiş sevgilisi İrina Şeykin “İnstagram”dakı şəkli qısa müddətdə yüz minlərlə izləyici tərəfindən bəyənilib.\nAktyor Bredli Kuperin sevgilisi “İrəli 2016” yazaraq güzgüdən çəkdiyi bədəninin şəklini şəbəkəyə yerləşdirib.\nİrina Şeykin “İnstaqram” səhifəsi\nİrina Şeykin eks sevgilisi portuqaliyalı ulduz futbolçu Kriştianu Ronaldu ilə 5 il sevgili olublar. Nümunəvi cütlük hesab edilən sevgililər bu ilin əvvəlində ayrılıblar. İddiaya görə, onların ayrılmasına səbəb xəyanət və futbolçunun anasının rus modeli sevməməsi olub.\nKriştianu Ronaldu və İrina Şeyk\nİrina Şeyk hazırda 40 yaşlı aktyor Bredli Kuper ilə sevgilidir.\nOnlar əvvəl münasibətlərini gizlətsələr də sonradan içtimai yerlərdə özlərini daha sərbəst aparmağa başlayıblar. İrina ilə Bredli artıq bir yerdə yaşayırlar.\nBredli Kuper və İrina Şeyk


Aygün Attar ATƏT Müşahidə Missiyasında akkreditasiyasının ləğvindən DANIŞDI\nMərkəzi Seçki Komissiyasının (MSK) bu gün keçirilən iclasında ATƏT/DTİHB-nin 9 fevral 2020-ci il Milli Məclisə seçkilərlə əlaqədar Seçki Müşahidə Missiyasının sədri Peter Teylerin Müşahidə Missiyasının üzvü Aygün Attarın akkreditasiyasının ləğv olunması ilə bağlı müraciətinə baxılıb və Aygün Attarın akkreditasiyası ləğv olunub.\nATƏT/DTİHB-nin Müşahidə Missiyasının üzvü kimi akkreditasiyasının ləğv edilməsinə münasibət bildirən A. Attar Lent.az -a açıqlamasında deyib ki, səsvermədən bir neçə gün əvvəl ATƏT müşahidəçilərinin toplantısı keçirilib.\nOnun sözlərinə görə, toplantıda Azərbaycanda keçiriləcək seçkilərlə bağlı müşahidəçilərə qeyri-obyektiv məlumatlar verilib: “Bununla əlaqədar fevralın 8-də sosial media üzərindən ATƏT Müşahidə Missiyasının rəhbərliyinə etirazımın ifadə olunduğu müraciət yazdım. Müraciətimdə ATƏT-i beynəlxalq hüquq çərçivəsində hərəkət etməyə, Azərbaycanın daxili işlərinə qarışmamağa, obyektiv mövqe ortaya qoymağa çağırdım. Mən mədəni çərçivədə öz tənqidi mövqeyimi ortaya qoydum. Fevralın 9-da isə ATƏT/DTİHB-nin Müşahidə Missiyasının üzvü kimi vəzifəmi yerinə yetirdim. Fevralın 11-də müşahidəçilərin sonuncu toplantısında ATƏT-dən iki nəfər mənə müşahidəçi kimi akkreditasiyamın ləğv olunduğunu söylədilər. Bunun səbəbini soruşdum. Soruşdum ki, beynəlxalq müşahidəçi kimi obyektivlikdən kənar bir hərəkətimmi olub? Dedilər ki, yox. Səbəb fevralın 8-də etdiyim müraciətdir. Mən isə ATƏT-in ölkələrdə fikir, mətbuat azadlığı, demokratiyanın təsis olunması üçün təsis edildiyini xatırlatdım. Dedim ki, necə olur ki, ATƏT özü kiçik bir tənqidə belə dözmür, amma başqa ölkələri tənqid edir, guya dərs verir. Onlar da mənim akkreditasiyamın ləğv olunması üçün MSK-ya müraciət etdi. Məsələnin mahiyyəti budur”.


Elhan Şahinoğlu: Ermenistan'da erken seçim kararı - KAFKASSAM - Kafkasya Stratejik Araştırmalar Merkezi\nElhan Şahinoğlu: Ermenistan’da erken seçim kararı\nKafkassam Editör - 18 Mart 2021 - 2 dk okuma süresi\nErmənistanın baş naziri Nikol Paşinyan nəhayət erkən parlament seçkisinin tarixini elan etdi – 20 iyun. Paşinyan Azərbaycana məğlubiyyətdən sonra yaranan dərin böhrana dözdü, idarə etməyə çalışdı, radikal müxalifət, kilsə, baş qərargahın sədrinin tələbləri qarşısında istefa vermədi. Ancaq erkən parlament seçkisi də Ermənistanı hazırki böhrandan xilas etməyəcək.\nBirincisi, küçələrə tökülüşən radikal müxalifət seçkinin nəticəsini tanıymayacaq. Çünki küçələrdəki müxalifət seçkidə səs qazanmayacağını bəri başdan bilir. Digər tərəfdən iyunun 20-də qədər başda Paşinyan olmaqla seçkiyə qatılacaq siyasi partiyalar təbliğat kampaniyasına başlayacaqla. Aydındır ki, kampaniyanın əsas mübarizəsi Qarabağ mövzusu ətrafında olacaq və bu amil Ermənistanı bir neçə ay yenə gərgin vəziyyətdə saxlayacaq.\nBuna baxmayaraq, Paşinyan seçkiyə qədər sağ qalsa (ermənilər terroru yaxşı bacarırlar) o yenidən ermənilərin səslərini qazanacağına ümidlidir. Onun qələbəsi partiyasına təkbaşına hökumət formalaşmağa imkan verməsə də, Paşinyan seçkinin nəticəsinə görə söz sahibi olan siyasətçilərdən biri olaraq qalacaq. “Qarabağ klanı”nı və onun liderlər Robert Köçəryan və Serj Sərkisyan böyük ehtimalla yenə müxalifətdə qalacaqlar. Seçkinin nəticəsinə görə koalisyon hökumət formalaşarsa, yeni baş nazir üçün qərarlar vermək də çətin olacaq. Ancaq baş nazir kim olursa olsun həmin şəxs Moskvanın vasitəçiliyi ilə qəbul edilən 9 noyabr və 11 yanvar razılaşmalarını yerinə yetirmək məcburiyyətindədir. Nikol Paşinyanın yenidən baş nazir kimi fəaliyyətini davam etdirməsi Azərbaycanın maraqlarına cavab verirsə, yaxın aylarda həbsxanalarımızda saxlanılan bir qrup erməninin Ermənistana təhvil verilməsi mümkündür. Bu Paşinyanın seçki öncəsi erməni cəmiyyətində nüfuzunu daha bir az gücləndirə bilər.\nKafkassam Editör 3 Temmuz 2020\nYad elində Kalmışız yad elinde Kerkük`ü viran olsun Kalmasın yad elinde Erbil`de gala gördüm Etrafı…\nRus basını: “Putin Erdoğan’ın her yaptığına olumlu bakıyor”\nCumhurbaşkanı Tayyip Erdoğan bugün Rusya Devlet Başkanı Vladimir Putin ile görüşme yapacak. Rus jetinin Türkiye…\nKafkassam Editör 8 Mart 2020\nՄարտի 7-ին ուշ երեկոյան արյան ճնշման կտրուկ տատանման և ինքնազգացողության վատացման պատճառով Ռոբերտ Քոչարյանը տեղափոխվել…\nՀՀ պաշտպանության նախարար Վիգեն Սարգսյանը Հանրապետության Նախագահին զեկուցել է Նախագահի հանձնարարությամբ և նախաձեռնությամբ մեկնարկած` մարտական…


16-04-2019 16:45 - Moderator.az - Siyasət 3\nModerator.az xəbər verir ki, 16-18 aprel 2019-cu il tarixlərində Bakı şəhərində keçirilən görüşün məqsədi 2019-2022-ci illər üzrə həyata keçiriləcək fəaliyyətlər, əldə olunan təcrübələr, davamlı inkişaf məqsədlərinə nail olunmasında QEF-in rolu və Fondun növbəti Şurasının gündəliyinə daxil ediləcək məsələlərlə bağlı müzakirələrin aparılmasıdır.\nModerator.az xəbər verir ki, 16-18 aprel 2019-cu il tarixlərində Bakı şəhərində keçirilən görüşün məqsədi 2019-2022-ci illər üzrə həyata keçiriləcək fəaliyyətlər, əldə olunan təcrübələr, davamlı inkişaf məqsədlərinə nail olunmasında QEF-in rolu və Fondun növbəti Şurasının gündəliyinə daxil ediləcək məsələlərlə bağlı müzakirələrin aparılmasıdır. TədbirdəDünya Bankı, BMT-nin İnkişaf Proqramı və Ərzaq və Kənd Təsərrüfatı Təşkilatı, Qafqaz üzrə Regional Ekoloji Mərkəzin Azərbaycan ofisi və digər təşkilatların nümayəndələri iştirak edir.\n"Paris Notr-Dam kilsəsinin bərpası 10-15 ilə başa gələcək"\n16-04-2019 23:13 - Bizimyol.info - Siyasət\n"Report" xəbər verir ki, bu sözləri Fransanın Tarixi Abidələrin Bərpası Şirkətləri Qrupunun (GMH) nümayəndəsi Frederik Letoffe jurnalistlər üçün keçirilən mətbuat konfransında bildirib. Mətbuat konfransında iştirak edən ekspertlər ümumilikdə abidənin çökmək fərziyəsini təkzib ediblər.\n16-04-2019 18:20 - Azertag.az - Siyasət\nMüdafiə Nazirliyinin mətbuat xidmətindən AZƏRTAC-a bildiriblər ki, görüşlərdə qarşılıqlı münasibətlərin nizamnamənin tələblərinə uyğun qurulması, cinayətkarlığa qarşı mübarizədə məhkəmənin hökm və qərarlarının rolunun artırılması, hərbi qulluqçular tərəfindən hərbi xidmət əleyhinə olan və digər cinayətlərin törədilməsinin qarşısının alınması istiqamətində profilaktik tədbirlərin görülməsi barədə şəxsi heyətlə söhbətlər aparılıb.\n16-04-2019 14:51 - Moderator.az - Siyasət\nDeputat Fəzail Ağamalı bildirib ki, bu işlər ardıcıl və sistemli xarakter daşıyır:“Ölkə prezidentinin bu addımını yüksək qiymətləndirirəm. Belə başa düşürəm ki, dünən imzalanana sənədlər İlham Əliyevin sosial müdafiə, xalqın rifah halının yüksəldilməsi, xüsusilə qayğıya ehtiyacı olan insanların həyat şəraitinin yaxşılaşdırılması ilə bağlı aylardan bəri davam edən işlərinin növbəti mərhələsidir.\nPutin azərbaycanlı milyarderlə görüşəcək\n16-04-2019 13:51 - Lent.az - Siyasət\nRusiya prezidenti Vladimir Putin bu gün LUKOİL-ın prezidenti Vahid Ələkbərovla görüşəcək. LUKOİL həm yerli bazarda, həm də xarici bazarlarda vacib yer tutan nəhəng neft şirkətidir.\n16-04-2019 13:19 - Faktaz.com - Siyasət\nHakimiyyətə gəlməyi Şuşa və Laçının işğalından üstün bilən cəbhə botalyonları mövqeləri tərk edərək xəyanət yolu tutub Bakıya yollandılar.- Dağlıq Qarabağ və ətraf rayonların işğalını hərbi və siyasi cəhətdən necə əsaslandırardınız?- 1988-1990-cı illərdə Azərbaycan hakimiyyətinin SSRİ-nin parçalanması prosesi zamanı qətiyyətsiz, ikibaşlı mövqeyi SSRİ dağılandan sonra MDB yaradılmasına münasibətdə yanlış siyasət, rus qoşunlarının Azərbaycandan tələm-tələsik çıxarılması torpaqlarımızın işğalı üçün əsas yaratdı.\nİrəvan çətin durumda: ciddi təhdidlər yaranıb - Video\n16-04-2019 11:38 - Axar.az - Siyasət\nEkspert bildirib ki, xarici borcların həcminin artması gələcəkdə Paşinyan hökumətinin mövqeyini zəiflədə bilər: “Hələlik Ermənistanda seçkilərdən çox az bir müdət keçib. Ermənistanın yeni hökuməti getdikcə Rusiyanın maraqlarına zidd addımlar atsa, Rusiyanın bu ölkə daxilində kifayət qədər rıçaqları var ki, onları mobilizə edərək Paşinyan hökumətinə qarşı yeni bir xalq hərəkatı yarada bilər.\n16-04-2019 10:46 - Virtualaz.org - Siyasət\n16-04-2019 10:21 - Milli.az - Siyasət\nYayım Şurasına idman federasiyaları tərəfindən Azərbaycan Dövlət Bədən Tərbiyəsi və İdman Akademiyasının prorektoru Yusif Babanlı və Azərbaycan Qalaqapı Federasiyasının vitse-prezidenti Orxan Muxtarovun, dini konfessiyalar tərəfindən Qafqaz Müsəlmanları İdarəsi sədrinin birinci müavini Salman Musayevin, yaradıcılıq təşkilatları tərəfindən isə Azərbaycan Bəstəkarlar İttifaqının katibi Zemfira Qafarovanın və Azərbaycan Bəstəkarlar İttifaqının baş məsləhətçisi Cəmilə Həsənovanın namizədliyi irəli sürülüb.\n"Dövlət satınalmalarının vahid internet portalı haqqında Əsasnamə" təsdiqləndi\n16-04-2019 18:10 - Moderator.az - Siyasət\n16-04-2019 17:54 - Moderator.az - İqtisadiyyat\nModerator.az xəbər verir ki, Qəbuldan əvvəl “Azərsu” ASC-nin sədri Qorxmaz Hüseynov və Şamaxı Rayon İcra Hakimiyyətinin başçısı Tahir Məmmədov ümummilli lider Heydər Əliyevin abidəsini ziyarət edib, abidə önünə gül dəstələri düzərək Ulu Öndərin əziz xatirəsinə ehtiramlarını bildiriblər.\nDüşmən Tərtərdə 20 milyon dollarlıq neft hasil edə bilər?..\n16-04-2019 13:32 - Moderator.az - Siyasət\nOnun sözlərinə görə, 2015-ci ildə Ermənistan politexnik universiteti Suqovuşan ərazisindəki kömür yatağında tədqiqat aparıb və buradakı kömür ehtiyatlarından sintetik yolla neft əldə etməyin mümkün olduğunu müəyyən edib.\n16-04-2019 12:59 - Moderator.az - Hadisə\nEkologiya və Təbii Sərvətlər Nazirliyinin Milli Hidrometeorologiya Departamentindən Moderator.az-a verilən məlumata görə, Bakıda və Abşeron yarımadasında aprelin 17-də havanın dəyişkən buludlu olacağı, arabir tutulacağı, gün ərzində bəzi yerlərdə yağış yağacağı gözlənilir. Havanın temperaturu Abşeron yarımadasında gecə 9-12, gündüz 14-17, Bakıda gecə 10-12, gündüz 15-17 dərəcə isti təşkil edəcək.\nBakı Metropoliteninə həkim və tibb bacıları axtarır\n16-04-2019 12:04 - Moderator.az - İqtisadiyyat\n“Bakı Metropoliteni” Qapalı Səhmdar Cəmiyyəti Sağlamlıq mərkəzinə həkim və tibb bacısı vəzifələri üzrə işə qəbul elan edib.\n16-04-2019 11:49 - Moderator.az - Hadisə\n16-04-2019 10:41 - Moderator.az - Siyasət\nDövlət çevrilişinə cəhddə şübhəli bilinərək istintaq təcridxanasına yerləşdirilmiş Ukrayna Radasının deputatı Nadejda Savçenko azadlığa çıxıb. Nadejda Viktorovna Savçenko – ukraynalı dövlət və siyasi xadim, keçmiş hərbçi, Ukrayna Ali Radasının VIII çağırışının deputatı və Ukrayna qəhrəmanıdır.


Quranın azəricə tərcüməsi - İbrahim surəsi » Qadınlar.Co - Qadınlara Özəl Paylaşımlar\nQuranın azəricə tərcüməsi - İbrahim surəsi\n"İbrahim" surəsi, 52 ayə,\n1. Əlif. Ləm. Ra. Bu, insanları öz Rəbbinin izni ilə qaranlıqdan nura – Qüdrətli, Tərifəlayiq Allahın yoluna çıxartmaq üçün sənə nazil etdiyimiz bir Kitabdır.\n2. O Allahın ki, göylərdə və yerdə nə varsa, Onundur. Giriftar olacaqları şiddətli əzabdan dolayı vay kafirlərin halına!\n3. O kəslərin ki, dünyanı axirətdən üstün tutur, insanları Allah yolundan sapdırır və onu əyri göstərməyə çalışırlar. Onlar dərin bir azğınlıq içindədirlər.\n4. Biz hər bir elçini ancaq öz xalqının dilində danışan göndərdik ki, haqqı onlara bəyan etsin. Allah istədiyini sapdırır, istədiyini də doğru yola yönəldir. O, Qüdrətlidir, Müdrikdir.\n5. Biz Musanı möcüzələrimizlə göndərib ona: "Xalqını qaranlıqdan nura çıxart və Allahın günlərini onların yadına sal”. Şübhəsiz ki, bunda çox səbir və şükür edənlər üçün dəlillər vardır.\n6. O zaman Musa öz xalqına demişdi: "Allahın sizə verdiyi neməti xatırlayın. O, sizi Firon əhlindən xilas etdi. Onlar sizə ağır əzablar verir, oğlan uşaqlarınızı öldürür, qadınlarınızı isə sağ buraxırdılar. Bunda Rəbbinizdən sizin üçün böyük bir sınaq var idi”.\n7. O zaman Rəbbiniz bildirmişdi: "Əgər şükür etsəniz, sizə olan nemətimi artıraram, yox əgər nankorluq etsəniz, bilin ki, Mənim əzabım şiddətlidir”.\n8. Musa dedi: "Əgər siz və yer üzündə olanların hamısı kafir olsanız, Allaha heç bir zərər yetirə bilməzsiniz. Çünki Allah, həqiqətən də, Zəngindir, Tərifəlayiqdir”.\n9. Sizdən əvvəlkilərin – Nuh, Ad və Səmud tayfalarının, onlardan sonrakıların xəbərləri sizə gəlib çatmadımı? Bu haqda Allahdan başqa heç kəs heç nə bilmir. Elçiləri onlara açıq-aydın dəlillər gətirdilər. Onlar isə əllərini ağızlarının üstünə qoyub dedilər: "Biz sizinlə göndərilənlərə inanmırıq və bizləri dəvət etdiyiniz tövhid barəsində şübhə doğuran şəkk içindəyik!”\n10. Elçiləri onlara dedilər: "Göyləri və yeri yaradan Allaha şəkk etməkmi olar? O, günahlarınızı bağışlamaq və sizə müəyyən vaxta qədər möhlət vermək üçün sizi iman gətirməyə çağırır”. Onlar dedilər: "Siz də bizim kimi ancaq bir insansınız. Bizi atalarımızın ibadət etdiklərindən döndərmək istəyirsiniz. Elə isə bizə açıq-aydın bir dəlil gətirin”.\n11. Elçiləri onlara dedilər: "Biz də sizin kimi bir insanıq. Lakin Allah Öz qullarından istədiyinə lütfkarlıq edir. Allahın izni olmadan biz sizə heç bir dəlil gətirə bilmərik. Qoy möminlər ancaq Allaha təvəkkül etsinlər.\n12. Allah bizə yollarımızı göstərdiyi halda, biz nə üçün Allaha təvəkkül etməyək? Sizin bizə verdiyiniz əziyyətlərə dözəcəyik. Qoy təvəkkül edənlər ancaq Allah təvəkkül etsinlər”.\n13. Kafir olanlar öz elçilərinə dedilər: "Sizi ya öz torpağımızdan qovacağıq, ya da mütləq dinimizə qayıdacaqsınız!” Rəbbi də onlara belə vəhy etdi: "Biz zalımları mütləq məhv edəcək\n14. və onlardan sonra sizi o yerdə sakin edəcəyik. Bu, hüzurumda durmaqdan qorxanlar və təhdidimdən çəkinənlərə aiddir”.\n15. Elçilər qələbə istədilər. Hər bir inadkar dikbaş da ziyana uğradı.\n16. Qabaqda onu Cəhənnəm gözləyir; orada ona irinli su içirdiləcək.\n17. O bunu qurtum-qurtum içəcək, amma onu uda bilməyəcəkdir. Ona hər yandan ölüm gələcək, lakin o, ölməyəcəkdir. Bunun ardınca da ağır bir əzab gələcəkdir.\n18. Rəbbini inkar edənlərin məsəli – onların əməlləri, qasırğalı bir gündə küləyin şiddətlə sovurduğu külə bənzəyir. Onlar gördükləri işlərə görə savab qazanmazlar. Dərin azğınlıq da elə budur.\n19. Allahın göyləri və yeri haqdan yaratdığını görmürsənmi? Əgər O, istəsə, sizi yox edib yerinizə yeni bir məxluq gətirər.\n20. Bu, Allah üçün çətin deyildir.\n21. Axirət günü hamı Allahın hüzuruna çıxarılacaq və zəiflər təkəbbürlük göstərənlərə deyəcəklər: "Biz sizə tabe idik. İndi siz, Allahın əzabını, qismən də olsa, bizdən sovuşdura bilərsinizmi?” Onlar deyəcəklər: "Əgər Allah bizi doğru yola yönəltsəydi, biz də sizə doğru yolu göstərərdik. İndi qəm çəksək də, səbir etsək də bizim üçün eynidir. Çünki bizim üçün qurtuluş yeri yoxdur”.\n22. İş bitdikdə şeytan deyəcək: "Həqiqətən də, Allah sizə gerçək vəd vermişdi. Mən də sizə vəd vermişdim, lakin vədimə xilaf çıxdım. Mənim sizin üstünüzdə heç bir hökmranlığım yox idi. Mən sizi azğınlığa dəvət etdim, siz də dəvətimi qəbul etdiniz. Buna görə də məni yox, özünüzü qınayın. Nə mən sizin köməyinizə çata bilərəm, nə də siz mənim köməyimə çata bilərsiniz. Heç şübhəsiz ki, mən əvvəllər də sizin məniAllaha şərik qoşmağınızı rədd etmişdim”. Həqiqətən, zalımlar üçün üzücü bir əzab hazırlanmışdır.\n23. İman gətirib saleh əməllər edənlər isə ağacları altından çaylar axan, Rəbbinin izni ilə içində əbədi qalacaqları Cənnət bağlarına daxil ediləcəklər. Onların orada qarşılaşarkən bir-birinə deyəcəkləri söz: "Salam!” olacaqdır.\n24. Allahın necə məsəl çəkdiyini görmürsənmi? Gözəl söz (la ilahə illəllah) kökü yerdə möhkəm olan, budaqları isə göyə yüksələn gözəl bir ağac kimidir.\n25. O ağac Rəbbinin izni ilə öz bəhrəsini hər zaman verir. Allah insanlar üçün misallar çəkir ki, bəlkə, düşünüb ibrət alsınlar.\n26. Pis söz isə yerdən qoparılmış və artıq kökü üstə dura bilməyən pis bir ağaca bənzəyir.\n27. Allah iman gətirənləri dünya həyatında da, axirətdə də möhkəm sözlə sabit saxlayar. Allah zalımları sapdırar. Allah istədiyini edər.\n28. Məgər sən Allahın nemətlərini küfrə dəyişənləri və öz xalqını həlak yurduna sürükləyənləri görmürsənmi?\n29. Onlar Cəhənnəmə girəcəklər. Ora necə də pis yaşayış yerdir.\n30. Onlar insanları Allah yolundan sapdırmaq üçün bütləri Ona tay tutdular. De: "Hələlik əylənin! Şübhəsiz ki, dönüşünüz Odadır”.\n31. İman gətirən qullarıma de ki, namaz qılsınlar, alış-verişin və dostluğun olmayacağı bir günün gəlməsindən əvvəl onlara verdiyimiz ruzidən Allah yolunda gizli və aşkar xərcləsinlər.\n32. O mərhəmətli Allah ki, göyləri və yeri yaratdı, göydən su endirib onunla sizin üçün növbənövməhsullardan ruzi yetişdirdi, əmri ilə dənizdə üzmək üçün gəmiləri sizin ixtiyarınıza verdi və çayları sizə ram etdi;\n33. Müəyyən edilmiş yolla daim hərəkət edən günəşi və ayı sizə tabe etdi; gecəni və gündüzü sizə ram etdi.\n34. O sizə istədiyiniz hər şeydən vermişdir. Əgər Allahın nemətlərini sayacaq olsanız, onları sayıb qurtara bilməzsiniz. Həqiqətən, insan çox zalım, çox nankordur.\n35. Bir zaman İbrahim demişdi: "Ey Rəbbim! Bu şəhəri əmin-amanlıq yurdu et. Məni və oğullarımı bütlərə tapınmaqdan uzaqlaşdır.\n36. Ey Rəbbim! Həqiqətən də, onlar çox adamı azdırıblar. Kim mənə tabe olsa, o, məndəndir. Kim də mənə asi olsa, bilsin ki, Sən Bağışlayansan, Rəhmlisən.\n37. Ey Rəbbimiz! Mən nəslimdən bəzisini Sənin mühafizə olunan Evinin yaxınlığında, heç bir bitki olmayan bir vadidə sakin etdim. Ey Rəbbimiz! Onlar namaz qılsınlar deyə belə etdim. İnsanların bir qisminin qəlbini onlara meylli et və onlara növbənöv məhsullardan ruzi ver ki, bəlkə şükür etsinlər.\n38. Ey Rəbbimiz! Sən bizim nəyi gizli saxladığımızı və nəyi aşkara çıxartdığımızı bilirsən. Nə yerdə, nə də göydə heç bir şey Allahdan gizli qalmaz.\n40. Ey Rəbbim! Məni də, nəslimdən olanları da namaz qılan et! Ey Rəbbimiz! Duamı qəbul elə!\n41. Ey Rəbbimiz! Haqq-hesab günü məni, valideynlərimi və möminləri bağışla!”\n42. Zalımların etdikləri əməllərdən Allahın xəbərsiz olduğunu sanma. Allah sadəcə onları cəzalandırmağıgözlərin bərələ qalacağı günə saxlayır.\n43. O gün onlar başlarını yuxarı qaldıraraq carçıya doğru tələsəcəklər. Onlar özlərinə belə dönüb baxmayacaq və onların qəlbi də bomboş qalacaqdır (qorxudan bütün başqa duyğulardan xali olacaqdır).\n44. İnsanları onlara əzab gələcəyi günlə qorxut. O gün zalımlar deyəcəklər: "Ey Rəbbimiz! Bizə yaxın bir vaxta qədər möhlət ver ki, sənin dəvətini qəbul edək və elçilərin arxasınca gedək”. Onlara deyiləcəkdir:"Məgər əvvəllər siz dünyadan köçməyəcəyiniz barədə and içməmişdiniz?!\n45. Siz özlərinə zülm edənlərin yurdlarında sakin oldunuz. Onlara nələr etdiyimiz sizə aydın oldu və sizə misallar da çəkdik”.\n46. Zalımlar öz hiylələrini qururdular. Halbuki onların hiyləsi Allaha bəlli idi. Onların hiyləsi ilə dağlar yerindən tərpənən deyildir.\n47. Allahın Öz elçilərinə verdiyi vədə xilaf çıxacağını sanma. Həqiqətən, Allah Qüdrətlidir, intiqam almağa qadirdir.\n48. O gün yer başqa bir yerlə, göylər də başqa göylərlə əvəz olunacaq və insanlar Tək olan, hər şeyə Qalib gələn Allahın hüzurunda duracaqlar.\n49. O gün günahkarları zəncirlənmiş görəcəksən.\n50. Onların paltarları qatrandan olacaq, üzlərini də alov bürüyəcəkdir.\n51. Allah hər kəsə qazandığının əvəzini vermək üçün belə edəcəkdir. Həqiqətən, Allah tez haqq-hesab çəkəndir.\n52. Bu Quran, insanlar üçün bir bildirişdir. Qoy onunla həm qorxsunlar, həm Allahın Tək İlah olduğunu bilsinlər, həm də ağıl sahibləri düşünüb ibrət alsınlar.скачать dle 11.3